Aarhuus Stifts-Tidende, 1847-08-04
Foruden nogle faa Andre, er her i Byen en Mand ved Navn Peder Thomsen, Kjøbmand og Dreier af Profession, som siges at høre til den Slags Folk der kaldes de Hellige, han holder Huusandagt, løsser paa Kraft, i Bibelen, og troer at kunne forklare den hellige Skrift. Denne Løssen og Forklaren skal allerede tidligere have givet Anledning til at Vedkommendes Folk have faaet en Raptus eller ere blevne lidt gale, men nu har Skanderborg Commune fra P. Thomsens Jnstitut faaet en rigtig Candidat, et fuldkommen Pragteremplar af en Gal at være, som bestemt maa være udskreven med Udmærkelse, thi han taler ei om Andet end den skinbarlige Fanden og hvorledes han med Christi Blodsdraaber skal befrie sig selv og andre skikkelige Folk fra den onde Aand, som forøvrigt stadig forfølger og plager ham selv i den Grad, at det er bleven anseet for nødvendigt, uafbrudt at sætte to Mand paa Vagt, for at holde den onde Aand borte fra Galingen, Alle Skanderborgs fornuftige og skikkelige Jndvaanere ere vistnok enige om, at ønske, bede og anraabe P. Thomsen & Comp. om, at det ædle Firma vil holde op med at undervise i at blive gal, thi den sidste fra Underviisningsanstalten udskrevne Candidat koster Byen alene i Vagthold 2 Rbd. i Døgnet, foruden m.m. Skulde i Thomsen & Comp. imidlertid ikke med det Gode see sig foranlediget til at hæve Underviisningsanstalten, vil jeg tillade mig at foreslaae: 1) at P. Thomsen og alle Hellige foreløbigen ved en Generalforsamling sættes "im Verschies", det vil sige: at ingen skikkelig Mand maa tale eller omgaaes med slige Personer, uden ogsaa selv at komme imVerschies; 2) at det paalægges P. Thomsen ved hans Hellighed, daglig selv at være behjælpelig med at fordrive Diævelen af Maven paa den i Sygehuset indlagte Candidat, og i det Hele at gaae denne tilhaande, saalænge Lægen ved Vomitiver og Laxativer rigtig paa Kraft søger at uddrive den onde Aand af Candidatens Jndvolde; 3) at det paalægges P. Thomsen selv at ligge, staae eller gaae Vagt hos den Besatte indtil den sig i denne befindende Diævel maatte behage at fare ud, at saadant maatte bevirkes det snareste muligt var at ønske, og at P. T. vist nok dertil vil bidrage efter bedste Evne, er at forvente, da han formodentlig dertil kjender Midler og tillige veed at Sygehuset ikke er bygget og indrettet til Candidater udi Galskab; og 4) bør P. Thomsen paalægges, ikke alene selv at udrede alle Omkostninger ved den Besattes Helbredelse, men endvidere tilpligtes at udrede de Udgifter som flere af Byens Borgere og Jndvaanere have havt, ved at afgive Vagt hos oftommeldte Candidat. A propos, Siden jeg nu engang er kommen til at tale og den himmelske Stad Skanderborg, kan jeg ikke forbigaae, at man vil paastaae at det alene skal være de her befindlige Helliges Skyld at man endnu ikke her kunde faae den nye Psalmebog indført ved Gudstjenesten, men endnu maa afbenytte en gammel Jndretning, Gud veed fra hvilket Aarhundrede. Samme Jndretning behandler nemlig Fanden paa alle muelige Kanter, ligefra den Tid da han endnu rigtig drev sit Væsen her paa Jorden, hvilket for de Hellige er en sand Sjælenydelse at løsse om, og da denne mangler i den nye Palmebog, sætte de sig imod dennes Jndførelse. Sagen antager jeg dog ikke vilde være saa vanskelig at sætte igjennem, naar Præsterne vilde gjøre noget for samme, men de sige, eller tænke som saa de Hellige ere de flittigste Kirkegjængere, bliver den nye Psalmebog indført, blive disse hjemme og løsse i den gamle Indretning, og vi kunde komme til at prædike for tomme Bænke. For imidlertid at de Hellige ikke skulle blive hjemme fra Kirken, vil jeg henstille, om der ikke kunde indgaaes et Forliig imellem Parterne, saaledes, at de Hellige indrømme at den nye Palmebog maa indføres og Præsterne for deres Embedstid love, bestemte Gange hver Søndag at nævne Fanden i deres Prædikener, thi uden at høre dette Navn under Gudstjenesten. kan vistnok ingen Hellig leve og døe salig. Skulde Sagen ikke i Mindelighed kunne bringes istand imellem de Hellige og Præsterne, da vil det være nødvendigt at der træffes andre kraftige Forholdsregler, imod et Uvæsen, som ikkun maa være til Skam for Skanderborg Byes bedste Borgere, og disse maa da netop være dem, der sætte dem i Spidsen for et sligt Anliggende, som rigtig angreben, maa føre til et heldigt Resultat. Næsten overalt er den nye Psalmebog indført paa Landet, ikkun Skanderborg staaer tilbage hermed baade for dette og alle andre Kjøbstæder, og er saaledes ikke istand til at holde Skridt med Tiden. Føi for Fanden!